Vita:Tápairét

message: A kérdéses terület Szeged-Tápé városrészhez tartozik ,irányítószáma is ezt tükrözi: 6753 ,viszont postai területként Algyőhöz tartozik a farkiréttel együtt.Postai címként Tápairét néven használták egy darabig, amíg egyszer csak azt mondták hogy nem jó mert nincsen benne közterületnév-kiterjesztés mivel a rét nem jelent közterületet. Ha úgy jelent volna meg hogy Tápairét tanya xy akkor már helyesebb, de a területrendezés után lett pld Porgánydűlő és hasonló címek, kivéve a nevesített tanyákat.

message: Kötőjellel akkor írjuk, ha ez egy rét. Mivel nem rét, hanem település vagy településrész, hagyományos írásmódja lehet. Nagy valószínűséggel Tápairét lehet, mint pl. Monorierdő, de még Tápai Rétnek is elnevezhették. --Sepultura vita 2015. január 3., 18:01 (CET)
replies: text: Egy jó ideje szegedi vagyok, úgyhogy most kötelességemnek éreztem, hogy utánanézzek a dolognak. Sajnos itt nem sok könyv akadt hirtelen, az internet szerint viszont az általad felvetett egybeírt írásmód elég népszerű, kötőjel nélkül is, hiszen nem rét, hanem városrész. A térképeimen nem szerepel. Én is a Tápairét írásmódra tippelnék. - nyiffi üzenj! 2015. január 3., 18:23 (CET)
A Margitsziget jobb példa lett volna, amely szigetként kötőjeles, városrészként egybe van írva. Az önkormányzati térkép lehet a döntő. --Sepultura vita 2015. január 4., 12:55 (CET)

text: Ha földrajzi név, akkor kötőjeles, ha helységrésznév, akkor egybe. Én nem tudom megmondani, hogy mi. Egy kis kuriózum a név eredetéhez: http://epa.oszk.hu/00000/00001/00335/pdf/itk00001_1984_02_229-242.pdf (238. o.). Persze ez rég íródott. --Vépi vita 2015. január 4., 15:39 (CET)
thread_title:  Kötőjellel?  

message: Én, a cikk szerkesztője a kérdéses területen lakom. Értelemszerűen én valószínűleg tudhatom. A terület földrajzilag pedig Tápé mellett keresendő, Tápéhoz tartozik. Innen jön a Tápai Rét. Hívják még Tápéi Rétnek is, de tanult ember Tápai Rétnek mondja. Am. meg van egy másik lap is a wikipédián ami erről a területről szól csak nagyobb távlatból nézve! Íme: Tápéi komp 
replies: text: S van esetleg erre valami írott bizonyíték (forrás) is? --Vépi vita 2015. január 5., 11:17 (CET)
Az nincs, de ez is így írja:
Tápai Rét irányítószáma

text: A neten bőven van találat minden változatra, de egy olyan kellene, amely helyesírás szempontjából is mérvadó. (Mellesleg ez kis r-rel írja.) --Vépi vita 2015. január 5., 11:29 (CET)
Szerintem olyan nincs. 
Ne haragudj, de a helyesírás egyáltalán nem lakóhely kérdése, hanem a helyesírási szabályzaté, és – nem akarlak megbántani ezzel – a cikk amúgy is túl sok nyelvtani és helyesírási hibát tartalmaz ahhoz, hogy a véleményed legyen a mérvadó. A netes blogok pedig még magára a cikkre sem alkalmasak forrásnak, hát még a helyesírásra! Igazából az az egy kérdés, ami el fogja dönteni a helyesírást, hogy ez itt egy földrajzi értelemben vett rét (netán valaha az volt), vagy egy valamilyen terület, amit csak úgy rétnek hívnak. A név eredetére kéne forrás. Légy szíves, a hozzászólásaid után írd a ~~~~ karaktereket, mert ezek mentéskor aláírássá változnak, és akkor nem kell kézzel pótolgatni az aláírásokat. Addig, amíg nem tudjuk, honnan ered a név, nem tudjuk eldönteni a helyes alakját sem, de segítséget fogok kérni a szerkesztői közösségtől. Bináris ide Kelt: Wikipédia,  2015. január 5., 13:26 (CET)
Földrajzi értelemben vett név, nem csak úgy hívják. Felhasználóbarát vita 2015. január 5., 13:55 (CET)

text: Megpróbálom érthetővé tenni: ha az egy egyszerű rét, Tápé környékén, akkor Tápai-rét (vicces, de így alakult: Tápéből Tápa lett). Ha településrésznév (azaz a helység központi belterülete valamely részének, továbbá a központi belterülettől elkülönülő – lakott vagy lakatlan – egyéb belterületnek, illetve külterületnek a neve), akkor Tápairét. --Vépi vita 2015. január 5., 14:23 (CET)
Én nekem ez világos. A Tápéi rét az egy városrészhez tartozik, ahogy Te fogalmaztad egy város külterülete. Viszont az egybe írással nem értek egyet.
Jó azt elismerem, hogy a ,,Rét" az kis betűs, tehát rét, de akkor se egybe írandó. Ebben 100%-ban biztos vagyok. Itt egy oldal, ahol hivatkoznak rá:Építészfórum Felhasználóbarát vita 2015. január 5., 19:17 (CET)
Ahogy már fentebb is volt említve, a földrajzi nevek helyesírásának szempontjából két írásmód jöhet szóba: Tápai-rét (átlagos földrajzi név: köznév + földrajzi köznévi utótag → kötőjeles), valamint Tápairét (ha városrész/külterület stb.). A cikk tartalma alapján én az utóbbi változatot tartom helyesnek. Egyébként találtam egy részletes tanulmányt (Ifj. Lele József: A Tápairét tanyái), amiben szintén az egybeírt alak szerepel. Ezt támasztja alá az OpenStreetMap térképe is. ✮ Einstein2 vitalap 2015. január 5., 20:02 (CET)
Erről jut eszembe: a A Tápai-rét földrajzi elhelyezkedése illusztráció, mintha nem lenne jogtiszta, inkább az OpenStreetMapből kellene készíteni egyet. --Sepultura vita 2015. január 5., 20:13 (CET)
Ez komolyabb tanulmány, Tápairétről beszél, de mivel amúgy is egyetértés van, hogy városrész és nem rét, ezért átnevezem. Hidaspal vita 2015. január 7., 02:11 (CET)
thread_title:  A Tápai Rét az se nem kötőjeles, se nem egybe írandó!